Decision to Leave

Decision to Leave () on vuonna 2022 ensi-iltansa saanut eteläkorealainen romanttinen jännityselokuva, jonka on ohjannut, tuottanut ja osittain käsikirjoittanut Park Chan-wook. Sen pääosia esittävät Tang Wei ja Park Hae-il.

Elokuvan keskiössä on univaikeuksista kärsivä rikosetsivä Hae-joon (Hae-il), joka saa tehtäväkseen ratkaista kuolemantapauksen, joka vaikuttaa joko onnettomuudelta tai itsemurhalta. Hän tapaa kuolleen miehen mystisen vaimon Seo-raen (Wei), joka vaikeuttaa hänen työnsä kulkua.

Decision to Leave sai maailmanensi-iltansa Cannesin elokuvajuhlilla 23. toukokuuta 2022, missä se kilpaili Kultaisesta palmusta. Park Chan-wook palkittiin elokuvajuhlien parhaan ohjaajan palkinnolla. Elokuva esitettiin myös Helsingissä järjestettävillä Rakkautta ja anarkiaa -festivaaleilla syyskuussa 2022. Teatterilevitykseen Suomessa se tulee 27. tammikuuta 2023. Elokuva sai ylistävän vastaanoton kriitikoilta.

Elokuva on ehdolla parhaan vieraskielisen elokuvan Golden Globeen vuoden 2023 gaalassa, jonka lisäksi se valittiin Etelä-Korean ehdokkaaksi ehdolle parhaan kansainvälisen elokuvan Oscar-palkintoon.

 Näyttelijät 

 Lähteet 

 Aiheesta muualla 


Luokka:Vuoden 2022 elokuvat
Luokka:Eteläkorealaiset elokuvat
Luokka:Jännityselokuvat
Luokka:Romanttiset elokuvat
Luokka:Park Chan-wookin ohjaamat elokuvat